**Az abroncsgyártó Hankook almárkája, a Laufenn új,**

**négyévszakos abroncskészletet dob piacra Európában**

**Az abroncsgyártó Hankook személygépkocsikra és kis, illetve közepes méretű SUV-kra tervezett négyévszakos abronccsal bővítette Laufenn márkanevű portfólióját. A Hankook ezzel is folyamatosan szélesíti a 2015-ben elindított almárkája, a Laufenn globális elérhetőségét. A vadonatúj Laufenn G FIT 4S először a legnépszerűbb, 13 és 18 coll közötti méretekben lesz kapható Európában.**

***Neu-Isenburg, Németország, 2020. november 5.*** – A prémium abroncsgyártó Hankook bejelentette, hogy személygépkocsikra és kis, illetve közepes méretű SUV-kra tervezett négyévszakos abroncssal bővíti a Laufenn portfólióját. A Laufenn G FIT 4S ék alakú árkai, valamint az erős tapadást biztosító, szilíciumtartalmú futófelülete stabil vezetési élményt nyújt az európai változatos időjárási körülmények között is. A Hankook almárkája, a Laufenn olyan modern felépítésű személygépkocsi- és SUV abroncsokat kínál a vásárlóknak, amelyek megfelelnek a különféle vezetési stílusok kihívásainak, miközben vonzó ár-érték arányt képviselnek. Az új Laufenn G FIT 4S abroncsot azoknak a költségtudatos sofőröknek fejlesztették, akik minden évszakban biztonságos vezetési élményt keresnek városi és azon kívüli környezetben, de bizonyos okokból nem szeretnének évente kétszer abroncsot cserélni.

„Folyamatosan fejlesztjük a Laufenn márkát, és megfontoltan, a piaci igényeket szem előtt tartva, bővítjük annak portfólióját” – magyarázta Sang Hoon Lee, a Hankook Tire Europe elnöke. „A személyautókra és SUV-kra tervezett új, négyévszakos Laufenn abroncsok a szegmens egyre növekvő népszerűségének az eredményei, különösen Közép- és Nyugat-Európában.”

A Laufenn G FIT 4S futófelülete a nagy tapadást biztosító szilíciumtartalmú vegyület mellett egyéb olyan teljesítményt fokozó adalékanyagokat is tartalmaz, amik a Hankook fejlett keverési technológiájával együtt megbízható tapadást biztosítanak egész évben, különösen nedves vagy latyakos talajon. A futófelület V alakú mintázatának széles vízárkai a vállelemek felé kiszélesednek, ennek köszönhetően a víz- és latyakelvezetés gyorsabb, és kisebb az esélye a felúszásnak.

A Laufenn G FIT 4S széles acélöve és kiegyensúlyozott szövetváza miatt az jól kormányozható, az abroncs úttartása megbízható , különösen száraz körülmények között. A kemény peremmag-kitöltő pedig a tűpontos kormányválaszért felel, ami egyet jelent a kiváló teljesítménnyel száraz utakon. Az illesztésmentes fedőréteg még hatékonyabb kormányozhatóságot biztosít, a futófelület kevésbé kopik , ráadásul nagy sebesség mellett is a lehető legnagyobb lesz az abroncs úttesttel érintkező felülete. Az új, négyévszakos Laufenn abroncs egyszálú, megerősített peremhuzalja rugalmassá teszi az abroncsot, ami megbízhatóan kellemes vezetési élményt tesz lehetővé. Az egymásba kapcsolódó középső blokkok merevebb szerkezetet biztosítanak, így az abroncs stabilan fut nedves és száraz körülmények között is.

A futófelületen végig szabálytalan elrendezésű félárkok helyezkednek el, így az élek hangsúlyos kialakítása számos helyzetben és kanyarszögben is segítik a vezetést. A futófelület közepén végigfutó 3D-s lamellák is a teljesítmény fokozását szolgálják, különösen havas utakon, miközben a blokk stabilitását sem kell feláldozni a jó teljesítmény érdekében száraz időben sem. A vállfelület 2D-s, hullámos lamellái havas utakon a tapadást és a fékezést segítik, száraz körülmények esetén pedig egymáshoz kapcsolódnak.

Az új Laufenn G FIT 4S abroncson is megtalálható a 3PMSF (3 hegycsúcs + hópihe) jelzés, amelyet Európában kötelező feltüntetni a négyévszakos abroncsokon. Az abroncs Európában az alábbi paraméterekkel lesz először kapható: 13–18 colos átmérővel, 155–235 mm-es futófelülettel, 40–80%-os oldalaránnyal és – főleg nagy terheléshez – T – Y sebességindexekkel.

###

**A Laufenn abroncsokról**

Az európai piacra 2015-ben frissen bevezetett gumiabroncsmárka, a Laufenn az egyszerűség, a megbízható teljesítmény, illetve a kellemes vezetési élmény biztosításának szem előtt tartásával született. A Laufenn az abroncs alapvető, lényeges funkcióira helyezi a hangsúlyt, hogy ügyfeleinek praktikus termékek átfogó kínálatát biztosíthassa a különféle életstílusoknak és szükségleteknek megfelelően. A márka termékválasztékában személygépkocsikhoz, egyterűekhez és kisteherautókhoz gyártott, nagy teljesítményű nyári és téli radiál gumiabroncsok szerepelnek. A Laufenn a Hankook új márkájaként a kutatás-fejlesztéstől a gyártásig megbízható minőséget és kiváló szolgáltatásokat nyújt, elkötelezett ügyfélszolgálattal és széleskörű szavatossággal, ami egy ilyen nagy konszerntől elvárható. 2020-ban a Laufenn márka busz- és tehergépjármű-abroncsok széles választékával bővül, ami a vonzó ár-teljesítmény arány mellett minden alapvető piaci igényt kielégít.

|  |
| --- |
| **Kapcsolat:****Hankook Tire Magyarország Kft. | Kommunikációs Osztály | 2459 Rácalmás, Hankook tér 1.** |
| **Roy Katalin**kommunikációs vezetőroykatalin@hankooktech.com | **Pacsirszky Attila**kommunikációs szakértőpacsirszky@hankooktech.com+36-25/556091 | **Tóth Alexandra**kommunikációs szakértőalexandra.toth@hankooktech.com+36-25/556096 | **Vercz Vivien**kommunikációs munkatársvercz.vivien@hankooktech.com+36-25/556009 |